रॉन्ग साइड से आ रही तेज रफ्तार एसयूवी पजेरो को देखकर एक बाइक सवार दंपती रोहित और लक्ष्मी ने गाड़ी रेलिंग की ओर मोड़ दी. इससे दोनों बच गए और संभलकर वहीं खड़े हो गए. उनके पीछे चल रहीं मोटरसाइकलें पजेरो की चपेट में आ गईं. इनमें से एक बाइक पर एक पति-पत्नी, उनका 6 महीने का बेटा और करीब 8-9 साल की बेटी बैठी थी. टक्कर की वजह से वे ब्रिज से नीचे गिरने लगे. तभी महिला ने गिरते वक्त रोहित और लक्ष्मी को देख लिया. 6 महीने के बेटे को बचाने के लिए उसने फौरन उसे हवा में उछाल दिया. लक्ष्मी ने उसे झटके में लपक लिया. इससे बच्चे की जान बच गई.